གསུམ་པ།སྤྱི་ཡོངས་ཀྱི་ཐབས་ཇུས་དང་སྙིང་རུས་གཏན་འཁྱོངས་དབར་གྱི་འབྲེལ་བར་སྟངས་འཛིན་ཡང་དག་བྱས་ཏེ་བློ་བརྟན་འགྱུར་མེད་ངང་འཆར་གཞི་གཅིག་ལག་བསྟར་མཐར་ཕྱིན་པ་བྱེད་དགོས།འབྲི་ཆུའི་དཔལ་འབྱོར་ཁུལ་འཕེལ་རྒྱས་ལ་སྐུལ་འདེད་གཏོང་བ་ནི་བརྒྱུད་རིམ་ལྡན་པའི་ལས་གྲྭ་ཞིག་ཡིན་པས་སྒྲུབ་ཐེངས་གཅིག་ལ་ཚང་མ་སྒྲུབ་མི་ཐུབ།རྩེ་རིམ་ཇུས་འགོད་ཡག་པོ་བྱས་ཏེ་གཟེར་འདེབས་ཀྱི་སྙིང་སྟོབས་ལ་བརྟེན་ནས་ཏན་ཏན་ཏིག་ཏིག་ངང་ཕན་འབྲས་ཐོན་རྒྱུར་དམ་འཛིན་བྱེད་དགོས།འབྲི་ཆུའི་དཔལ་འབྱོར་ཁུལ་འཕེལ་རྒྱས་འཆར་འགོད་ཀྱི་རྩ་དོན་ལག་བསྟར་དོན་འཁྱོལ་ལ་སྐུལ་འདེད་གཏིང་ཟབ་བཏང་ནས་ལག་བསྟར་གྱི་གནས་ཚུལ་དང་རྒྱལ་ཁབ་ཕྱི་ནང་གི་ཁོར་ཡུག་འཕེལ་རྒྱས་ཀྱི་འགྱུར་ལྡོག་གསར་པ་དང་ཟུང་འབྲེལ་བྱས་ཏེ་འཆར་འགོད་ཀྱི་རྩ་གནད་ཀྱི་དུས་འབྲིང་དཔྱད་དཔོག་སྒྲིག་འཛུགས་བྱས་ནས་སྤེལ་དགོས་པ་དང་།དུས་བབ་གསར་པ་དང་བླང་བྱ་གསར་པར་གཞིགས་ནས་འཆར་འགོད་ཀྱི་ནང་དོན་ལེགས་སྒྲིག་དང་འཐུས་སྒོ་ཚང་དུ་གཏོང་དགོས།གཏན་འཁེལ་ཟིན་པའི་དམིགས་ཚད་མངོན་འགྱུར་ཡོང་ཆེད་དུས་རིམ་དང་ལམ་རིས་ཁ་གསལ་བཟོས་ནས་ཏན་ཏན་ཏིག་ཏིག་གིས་ལས་ཀ་བྱེད་པ་དང་གོམ་སྟབས་ཕྱེ་ནས་སྐུལ་འདེད་གཏོང་དགོས།